ТЕҢГЕНІҢ ОРНЫНА "АЗЫҚ-ТҮЛІК" ПАЙДАЛАНАМЫЗ БА?
"ТЕҢГЕНІҢ ОРНЫНА "АЗЫҚ-ТҮЛІК" ПАЙДАЛАНАМЫЗ БА?" | "https://abai.kz/post/40168"
TITLE: ТЕҢГЕНІҢ ОРНЫНА "АЗЫҚ-ТҮЛІК" ПАЙДАЛАНАМЫЗ БА?
URL: https://abai.kz/post/40168
META: "ТЕҢГЕНІҢ ОРНЫНА "АЗЫҚ-ТҮЛІК" ПАЙДАЛАНАМЫЗ БА?" | "https://abai.kz/post/40168"
DATE: 17.09.2015
AUTHOR(s): Абай-Ақпарат
TOTAL WORDS: 196
TEXT: Қазақстан президентінің пікірінше, бүгінгі күні азық-түлік – ең тұрақты валюта. Аграрлық сала адамзаттың бүгіні мен ертеңінің басты құндылығы болып табылады. Бұл туралы мемлекет басшысы Нұрсұлтан Назарбаев  Сочиде XII Ресей мен Қазақстанның аймақаралық ынтымақтастығы форумының жалпы отырысында мәлім етті, - деп хабарлайды Bnews.kz. «Негізгі сауда-саттық біздің өңірлер арқылы өтеді және бұл дәстүрді жалғастыруымыз керек. Әсіресе қазір, бәріміз әлемдік дағдарысты сезіп отырған сәтте. Бүгін біз сөз еткен азық-түлік – бүгіннің ең тұрақты валютасы. Азық-түлік әрқашан бар. Қос мемлекет те – агроөндірістік ел, соның арқасында біздің мүмкіндігіміз әлдеқайда жоғары. Адамзаттың бүгіні мен ертеңінің негізгі құндылығы – аграрлық кешен», – деді Мемлекет басшысы. Президенттің айтуынша, БҰҰ мәліметтеріне сәйкес, Жер шарындағы адамдардың саны 2050 жылға қарай 9 миллиардтан асып жығылады, сондықтан ғаламдық күн тәртібіндегі өзекті мәселелердің бірі – осы миллиардты асырап-сақтау. Осы орайда Нұрсұлтан Назарбаев Қазақстан мен Ресей баға жетпес байлыққа, алып ауылшаруашылық алқаптарына және ауылшаруашылық тәжірибеге ие екенін алып қосты. «Екі мемлекеттің ауылшаруашылық жерлерін қоса есептегенде – 435 млн га тең. Бұл әлемдік ресурстың 10%-ынан астам. Табиғи климаттық аумақтардың әралуандығы, құнарлы топырақтың арқасында бірқатар аграрлық сала бойынша бәсекеге қабылеттіміз. Астық, күріш, майлы, жем-шөп дақылдары, ет-сүт өнімдері өндірісі бойынша біздің мемлекеттеріміздің агроөнеркәсіптік кешенінің экспорттық әлеуеті зор», – деп қосты елбасы. Абаi.kz
